CELEX: 62017TN0429
Language: et
Date: 2017-07-11 00:00:00
Title: Kohtuasi T-429/17: 11. juulil 2017 esitatud hagi – Laboratoires Majorelle versus EUIPO – Jardin Majorelle (LABORATOIRES MAJORELLE)

18.9.2017   
            
            
               ET
            
            
               Euroopa Liidu Teataja
            
            
               C 309/33
            
         11. juulil 2017 esitatud hagi – Laboratoires Majorelle versus EUIPO – Jardin Majorelle (LABORATOIRES MAJORELLE)
   (Kohtuasi T-429/17)
   (2017/C 309/44)
   Hagiavalduse keel: prantsuse
   
      Pooled
   
   
      Hageja: Laboratoires Majorelle (Pariis, Prantsusmaa) (esindaja: advokaat G. Odinot)
   
      Kostja: Euroopa Liidu Intellektuaalomandi Amet (EUIPO)
   
      Teine menetluspool apellatsioonikojas: Jardin Majorelle (Marrakech, Maroko)
   
      Andmed EUIPO menetluse kohta
   
   
      Vaidlusaluse kaubamärgi taotleja: hageja
   
      Vaidlusalune kaubamärk: ELi sõnamärk „LABORATOIRES MAJORELLE“ – registreerimistaotlus nr 11 371 655
   
      Menetlus EUIPOs: vastulausemenetlus
   
      Vaidlustatud otsus: EUIPO viienda apellatsioonikoja 12. mai 2017. aasta otsus asjas R 1238/2016-5
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus;
            
         
               —
            
            
               nõustuda ühenduse kaubamärgi „LABORATOIRES MAJORELLE“ registreerimisega järgmiste kaupade jaoks:
               klass 3: seebid; kosmeetikavahendid; kosmeetikatooted; intiimpesuvahendid, deodorandid, kosmeetilised nahahooldusvahendid; ravitoimeta nahahooldusvahendid; nahapuhastusvahendid; nahahooldusvahendid;
               klass 5: farmatseutilised nahahooldustooted; meditsiinilised dieetained; ravimtaimed; dieet- ja toitainelisandid; meditsiinilised toidulisandid; dieettoidulisandid; farmatseutilised tooted;
               klass 10: kirurgiaseadmed ja -riistad, meditsiiniseadmed ja -riistad, hambaraviseadmed ja -riistad, veterinaariaseadmed ja -riistad; tehisjäsemed, -silmad ja -hambad; ortopeedilised tooted; haavaõmblusmaterjalid, sutuurmaterjalid; kirurgia- ning meditsiiniseadmed ja -riistad;
            
         
               —
            
            
               mõista kohtukulud välja EUIPO-lt.
            
         
      Väide
   
   
               —
            
            
               Määruse nr 207/2009 rikkumine seoses vastulause aluseks olevate varasemate õiguste olemasolu, varasemate kaubamärkide tegeliku kasutamise tõendite kontrollimise ja segiajamise tõenäosuse igakülgse hindamisega.